Metal Travellers: d’abril 2009\nTot i que no estava previst d'entrada, finalment vam decidir incloure l'Uruguay en la nostra ruta, ja que tothom ens n'havia parlat molt bé. I no s'equivocaven.\nNomés la travessia en barca pel delta del Tigre ja valia la pena per si sola.\nLa nostra arribada, de nit, al poblet riberenc de Carmelo no podia ser millor: els nostres amfitrions de couchsurfing eren una família fantàstica que es van desviure perquè ens sentíssim a gust i aprenguéssim un munt de coses sobre el país. Només arribar ens van portar a la cabana on passen els caps de setmana i que era on nosaltres ens allotjàvem. Tenia unes vistes fantàstiques sobre el riu, les mateixes que tenen al Four Seasons del costat, tot un luxe! Per sopar ens van preparar un asado uruguayà (no argentí) boníssim i vam sopar tots cinc.\nL'endemà ens van portar a fer una excursioneta pels voltants, i vam anar fins al poble de Nueva Palmira, i a Punta Gorda, on es troben el riu Uruguay i el Río de la Plata (que de plata només en té el nom, perquè el color és d'allò més marronós).\nDesprés vam dinar i ens van deixar les bicicletes per que poguéssim fer una mica d'exercici, i vam pedalar fins a la platja. En aquest poble es respira tranquil·litat per totes bandes.\nA la tarda vam estar amb ells fins després de sopar, que ens van tornar a portar a la cabana. I al matí ens van venir a recollir per portar-nos fins al bus que havíem d'agafar. Ens vam quedar sobrepassats amb tantes atencions, i ens vam sentir molt, molt a gust. Els estem molt agraïts. Ramón, si lees esto: gracias por todo de nuevo!\nEl bus que vam agafar ens va portar fins a Colonia del Sacramento, un poble d'origen portuguès amb tots els carrers de llambordes i casetes baixes. El centre va ser declarat patrimoni de la humanitat per la Unesco.\nÉs molt agradable passejar-hi, tots els carrers amb arbres acaben amb vistes al riu, i al ser temporada baixa tampoc hi havia gaires turistes (un noi català si que ens el vam trobar per això!). Al ser tan turístic els preus eren una mica exagerats, però nosaltres vam trobar un lloc adient al nostre pressupost.\nA la tarda vam tornar cap a l'estació i vam agafar un bus cap a la capital, Montevideo, ignorant la sorpresa que ens esperava allà...\nAutor: Metaltravellers a 1:00 9 comentaris\nAutor: Metaltravellers a 0:32 5 comentaris\nEncara que sembli mentida, tot això és a Buenos Aires!\nAutor: Metaltravellers a 2:29 12 comentaris\nA Córdoba, ciutat universitària per excel.lència, hem après moltes coses. Hem après de la vida dels artistes, hem après que et poden obrir les portes d'una casa sense gairebé conèixe't, o al cap de molts anys de no veure't. Hem après molt de la vida a l'Argentina i, a més, ens ho hem passat molt bé.\nDesprés d'uns dies esplèndids a Valparaíso ja era hora de fer via cap a Argentina, així que vam agafar un autobús nocturn que travessava els Andes per dirigir-se cap a Córdoba. No obstant, a les 6 del matí l'autobús ens deixava a mig camí, a Mendoza, i allà havíem d'esperar fins a les 9:30h per prendre'n un altre que ens portés fins al nostre destí. Com que teníem dues hores vam decidir anar a donar una volta per la ciutat, amb les motxilles a l'esquena i realment ens va agradar moltíssim; tots els carrers amb arbres i moltes places i parcs. Però a Córdoba ens esperava el Diego i volíem passar el cap de setmana amb ell perquè, com gairebé tothom, entre setmana treballa i és més difícil quedar, així que vam continuar el camí.\nPlaça Espanya de Mendoza\nDesprés de 12 hores més d'autobús vam arribar a Córdoba on ens esperava el Diego, un amic de la Meritxell que feia 7 anys que no es veien, i ens va obrir les portes de casa seva (literalment): ens va portar al seu apartament, que ens va deixar per a nosaltres sols! Quin luxe! D'allà ens va portar a sopar a un popular restaurant de la ciutat i després vam vagar tots dos pels carrers de Córdoba buscant un bar amb música d'un estil més afí al nostre. I el vam trobar! Un bar anomenat el Cuervo que estava bastant bé.\nL'endemà, diumenge sant, després de dinar, el Diego ens va fer una petita ruta turística pel centre de la ciutat. Córdoba va ser fundada pels jesuïtes, que han exercit una gran influència en ella des de sempre, amb les esglésies i universitats. Avui en dia n'hi ha 7, per això també se la coneix com a "la Docta". El casc antic és petit, però ben conservat, i hi destaca l'anomenada "manzana jesuítica", amb els edificis més representatius.\nMés tard ens vam dirigir cap al Buen Pastor, una presó de dones transforma ara en un centre lúdic, on uns amics seus feien un concert de músiques tradicionals de l'Argentina: l'evangeli crioll. Tot i que l'acústica de la sala no era l'adient, el concert va estar molt bé. Després d'aquest ens vam dirigir cap a casa de la tieta del Diego on hi havia els músics del grup i allà vam conéixer a part de la bohèmia cordobesa, i entre ells el Martín, el cantant, una persona encantadora d'aquelles que no et canses d'escoltar.\nEl dia següent vam anar a Alta Gracia, un poble a 30 km de Córdoba on hi ha una important "estancia jesuítica" i que també destaca perquè va ser on Ernesto Guevara, el Che, va passar part de la seva infantesa (va ser el lloc on més temps seguit va passar de tota la seva vida). És per això que en una de les cases que va viure, han fet un museu molt interessant sobre ell.\nTajamar d'Alta Gracia\nIntent fallit de l'Oriol d'assemblar-se al Che (esperem que no es consideri una heretgia...)\nI de la vida d'un revolucionari vam passar a una reunió "clandestina" del gremi d'artistes. Bé, de fet vam anar a casa del Martín on el Diego ens tenia preparat un gran "asado". Increïble!!Que bo que estava tot! Va donar la casualitat que al sopar hi havia una representació de l'associació de músics i van estar discutint l'estratègia que s'ha de seguir per tal de protestar contra la nova llei que el govern de Córdoba vol imposar per regular l'oci nocturn de la regió. Una conversa molt interessant (amb tocs revolucionaris!)\nEl Diego i l'enorme "asado"\nEl dimarts va ser un dia més tranquil i no ens vam moure gaire per la ciutat ja que estàvem bastant rebentats de tan caminar el dia abans! Així, dimecres, amb les piles carregades, vam anar a un altre poble característic per les "estancias jesuíticas", Jesús María. Allà vam visitar l'Estancia Caroya que era on estiuejaven els alumnes del col.legi de Monserrat (sense t) i que més tard va servir com a fàbrica d'armes blanques. En aquesta estancia es van decidir en moltes ocasions capítols importants de la història argentina.\nPati interior de la Estancia Caroya.\nTambé vam visitar l'estancia Jesús María, i el "ruedo" on un cop l'any fan un important festival de doma i floklore. Després vam tornar cap a Córdoba per recollir les bosses i agafar un bus nocturn cap a Buenos Aires. El "problema" va ser que a les 12 de la nit només hi havia un autobús tipus "cama", amb uns seients que gairebé es posen horitzontals i molt còmodes. Aquí en teniu una prova.\nAutor: Metaltravellers a 0:39 3 comentaris\n"Si caminamos todas las escaleras de Valparaíso habremos dado la vuelta al mundo" Pablo Neruda\nDe la calor de Santiago vam arribar a les boires de Valparaíso. Tot i així, la ciutat ens ha atrapat, i al cap de 4 dies en vam marxar tenint la sensació de que ni quedant-nos una setmana més ho veuríem del tot.\nLes casetes de colors penjades dels turons, el Pacífic de fons, els vells ascensors de fusta, el mercat del peix... Però sobre tot, la sort que vam tenir de trobar al Daniel, un fanàtic de Pink Floyd que ens va allotjar aquests dies. Hi havia una vegada 3 xilens, 2 americans, 1 francès i 2 catalans... No, no és un acudit, era casa del Daniel, i cada vespre, entre birres o sangries, ens ho vam passar la mar de bé.\nNomés arribar, en Daniel ens va rebre acompanyat d'en Kevin, un noi de New Jersey que porta 26 mesos recorrent Amèrica amb la seva motocicleta, i vam anar a casa seva per deixar les bosses. Com que ell fa de guia turístic, durant el trajecte ja ens va ensenyar unes quantes coses de la ciutat. Després vam dirigir-nos cap al mercat on, en el segon pis, hi ha tot de restaurants que cuinen peix i marisc acabat de pescar a molt bon preu. I mentre acabàvem de dinar van aparèixer la Carolina, la xicota del Daniel, i el Fred, un noi francès que està recorrent Argentina i Xile abans de dirigir-se a treballar a una ONG de Perú. Un cop tips vam tornar a casa i després vam anar fins a l'altre vessant de la muntanya de Playa Ancha per tal de veure la posta de sol. Senzillament meravellós!\nQuan vam tornar a casa va aparèixer el Juan Pablo, un amic del Daniel que comparteix el mateix fanatisme per Pink Floyd i que s'està una temporada a casa d'ell i vam sopar “sopaipillas” de carbassa de la Carolina i truita de xampinyons de l'empresa del Juan Pablo.\nAl dia següent ens vam aixecar tots tard i vam decidir d'anar a un restaurant on feien les millors “chorrillanas” de Valparaíso segons el Daniel i en el que, casualment, van canviar el canal de la televisió per que poguéssim veure un gran partit entre el Barça i el Bayern München! Després vam pujar amb un dels ascensors de la ciutat fins al Cerro Alegre per tal de fer un recorregut turístic pels carrers d'aquesta muntanya i també del cerro Concepción.\nEsgotats, vam haver d'anar a prendre uns vins xilens al baixar per tal de recuperar-nos i al tornar havia arribat un altre couchsurfer, el Keith, un noi de Califòrnia que portava 2 mesos viatjant per Uruguay, Argentina i Xile (la família ja estava completa!!) Després de sopar, un ceviche boníssim fet pel Daniel, vam anar a Viña del Mar a un lloc on suposadament hi havia una festa de Couchsurfing, però potser pel fet que hi vam arribar 3 hores més tard de l'hora que hi deia, no la vam trobar. Així que la vam fer nosaltres sols, que ja érem bastants!\nL'endemà vam anar a visitar “La Sebastiana”, la casa que Pablo Neruda tenia a la ciutat, amb unes vistes increïbles sobre tota la ciutat, i plena d'objectes curiosos. Vam pujar en taxi col.lectiu, i a l'obrir la porta per baixar, a qui ens vam trobar? A l'Ida i el Petter, els suecs de El Calafate!\nAl baixar, evidentment, vam haver d'anar a fer unes cerveses per recuperar-nos, i al vespre vam preparar nosaltres el sopar. I la sangria. Entre sangria i sangria se'ns van fer les 5 del matí... També vam acabar descobrint que el Keith també havia estat a casa de l'Analía a El Calafate, és ben petit el món!\nEl divendres ens el vam prendre amb calma. Al llevar-nos el Juan Pablo, l'amic del Daniel, ens va fer el dinar, i després vam anar a un cafè on havíem quedat amb els suecs per xerrar una estona. Potser ens els tornem a trobar d'aquí a 3 setmanes a Iguaçu, qui sap!\nI d'allà ja cap a la terminal, a buscar un bus de tornada a Argentina, travessant els Andes sota la lluna quasi plena. Imponents! Hem marxat de Valpo amb ganes de tornar-hi algun dia. Quina diferència les ciutats quan les pots veure i viure amb gent que se les estima!\nAutor: Metaltravellers a 3:02 8 comentaris\nAutor: Metaltravellers a 19:48 3 comentaris\nConcert: Kiss (teloners Racimo)\nLloc: Estadio Municipal de La Florida (Santiago de Chile)\nAutor: Metaltravellers a 21:54 9 comentaris\nEtiquetes Metal, Xile\nAutor: Metaltravellers a 20:59 4 comentaris


Desprès de publicar Nadales Per Jamaicanes l’any passat, Rabadàb ens presenten dos nous singles: ‘Els Reis De L’Orient’ i ‘El Petit Vailet’. Un parell de cançons, que veuran la llum el dies 4 i 18 de desembre respectivament, on s’atreveixen a sortir estilísticament i instrumentalment del que fins ara havien fet en el seu format de quartet. […]\nEstem molt contents d’incorporar els Corcs Drum&Organ al nostre booking. El duo de Barcelona format per Joan Sobrevals (orgue) i Oriol Cases (bateria) va publicar el seu primer disc, Una Altra Excepció, el passat 17 d’abril mitjançant Adarce Records. Obrint les possibilitats d’aquests instruments, allunyant-los de les inèrcies i els vicis que durant anys havien […]\nTot principi té un final. Després de 25 anys de carrera, durant els quals s’han convertit en el grup de referència de l’escena disco i funk estatal, Fundación Tony Manero han decidit dir-nos adéu. Tot i que aquest anunci arriba en un moment en el que encara estem inmersos en la crisi provocada pel COVID-10, […]


Els Castellers participaran al ‘Maridatge casteller’ - Castellers de Vilafranca\nEls Castellers participaran al ‘Maridatge casteller’\nimobils2013-03-18T21:20:16+01:0018 Març 2013|Notícies castelleres|0 Comments\nL’activitat turística pretén sumar sinèrgies i potencialitats dels principals trets turístics de Vilafranca i l’Alt Penedès, com Bodegues Torres, el Vinseum i els Castellers de Vilafranca\nAquest dilluns s’ha presentat en una roda de premsa a la sala noble de la seu social dels Castellers de Vilafranca, Cal Figarot, el projecte “Maridatge casteller”, una iniciativa que preveu portar a Vilafranca i a l’Alt Penedès turistes d’arreu interessats en el món del vi i els castells. El projecte consisteix en visites turístiques d’un dia de durada, on primerament es visitaran les Bodegues Torres i, a continuació, els grups de turistes es desplaçaran fins a Vilafranca per fer una visita guiada per la vila, una visita al Vinseum amb un maridatge final a la Taverna del Vinseum i una visita guiada final a Cal Figarot i l’assistència a l’assaig de la colla. El pack “Maridatge casteller” estarà disponible en català, castellar, anglès i rus, i ho gestionarà tot Bodegues Torres. Aquest pack turístic també estarà obert a tots els vilafranquins i penedesencs que desitgin viure aquesta experiència.\nLa visita a la seu social dels Castellers, Cal Figarot, consistirà en una visita a totes les instal·lacions i sales del local, l’explicació de la història de la colla i una projecció d’un muntatge audiovisual. L’activitat finalitzarà amb la participació dels turistes a l’assaig de la colla.\nA la roda de premsa hi ha assistit la regidora de Turisme de l’Ajuntament de Vilafranca, Dolors Rius, la tècnica de turisme, Pilar Yagüe, Mireia Beumala com a representant de Bodegues Torres i representants del Vinseum i de la seva taverna. Per part dels Castellers de Vilafranca, el president Josep Cabré ha assistit a la convocatòria.\nLa primera prova de foc del nou pack “Maridatge casteller”, serà el proper 12 d’abril amb la visita de sis touroperadors dels Estats Units.


Schreiner renova per l'Andorra i Tabu canvia Fuenlabrada pel Dominion Bilbao - Regió7 :: El Diari de la Catalunya Central\nSchreiner renova per l'Andorra i Tabu canvia Fuenlabrada pel Dominion Bilbao\nefeandorra/bilbao 30.07.2016 | 07:43\nEl MoraBanc Andorra i el base Thomas Schreiner han arribat a un acord de renovació per un any. El base austríac complirà així la que serà la seva cinquena campanya a les files de l'equip andorrà, al qual va arribar quan militava a la lliga de la LEB Or. Schreiner té 29 anys, fa 1,95m i en la temporada passada va fer mitjanes de 6 punts i de 4 assistències per partit.\nD'altra banda, el jugador belga Jonathan Tabu, de 30 anys i 1,90 metres, ha fitxat pel Dominion de Bilbao on formarà, amb Salgado, la parella de bases. En el Montakit Fuenlabrada va fer una mitjana de 10,9 punts i 3,6 assistències.


Coses de l'Octavi: Ni canvi ni recanvi\nL’ex-ministre socialista Jordi Sevilla afirma en el seu bloc personal que ningú mereix guanyar les eleccions, referint-se al moment actual i amb la vista posada a les eleccions al Parlament espanyol, encara que les seves apreciacions valdrien força bé per a les eleccions al Parlament de Catalunya. Extrec aquestes frases del seu darrer article: “Mi tesis es que si todo lo que haces desde la oposición es esperar el desgaste del Gobierno, incluso en momentos graves y, desde el gobierno, te limitas a deteriorar a la oposición, entonces, no merece nadie ganar las elecciones. Ni el que hace ese tipo de oposición, ni el que está en un Gobierno deteriorado. Porque si se cambia de partido en el Gobierno pero no la lógica de funcionamiento, el nuevo Gobierno no podrá contar con la ayuda responsable de la nueva oposición que solo estará interesada en que se desgaste el Gobierno.” No puc estar-hi més d’acord, i és digne d’elogi, a més, que aquestes paraules surtin d’una persona amb una activa militància política.\nNo ho diu així, però un s’ho podria prendre com una autocrítica. És clar que d’altres podran pensar que una mica de ressentiment pot haver-hi en el fons del seu article, degut a l’aparent ostracisme polític al que, actualment, sembla relegat. S’ha publicat en algun lloc que darrerament s’ha allunyat de l’aparell del partit. Però deixant de banda que vulguem atorgar-li més o menys credibilitat, reflecteix el que molts pensem. El joc polític de l’atac i el contraatac es fa pesat quan el país té problemes urgents per a resoldre. Quatre milions i mig de parats posen nerviós al més tranquil. I això sense parlar de la resta de problemes que ofeguen l’economia espanyola.\nTot sigui dit, el paper o la responsabilitat dels actors polítics no són els mateixos per al govern que per a l’oposició. Del govern cal esperar propostes, sobretot en el moment actual, però si ha de defensar el seu paper davant l’opinió pública, en té prou en defensar la feina feta. Pot dir que no presenta noves propostes perquè anem pel camí correcte. I a esperar que troni. De fet, és el que el govern espanyol ve fent al llarg d’aquesta legislatura. A manca de solucions, insisteix i repeteix que tot s’arreglarà, i ens demana confiança. Té un cost, és clar, i és que la credibilitat del govern Zapatero s’esfuma amb la mateixa rapidesa que augmenten els problemes, i com més s’allarga la legislatura, més s’esfuma la confiança dels ciutadans.\nEn aquests moments hom podria esperar que des de l’oposició sortissin alternatives concretes, es fessin propostes i es mostrés un llenguatge diferent. És clar, també és fàcil ajudar-se dels errors del govern per a oferir-se com alternativa. Si el govern ho fa malament, el més lògic és decantar-se cap a l’oposició. Llàstima que aquest pas ofereix també una gran decepció, perquè si el govern Zapatero és incapaç de posar fre a la destrucció de l’ocupació, el que com a votants voldríem saber és que pensa fer un hipotètic govern popular per a solucionar-ho. El mateix es podria dir d’un govern Montilla i una alternativa Mas. Les pífies del govern ja les veiem i no cal que ens les expliquin. El que interessa és que ens diguin en què consisteix el canvi i com es fa.\nSi ningú és capaç d’explicar-nos com pensa treure’ns del que en Jordi Sevilla anomena un cul de sac, uns perquè han demostrat la seva incompetència i els altres perquè sols demostren les seves ganes d’arribar al poder, la temptació és passar dels partits polítics i alimentar la creixent abstenció, basada en pur fatalisme.\nLa qual cosa ens porta a un autèntic atzucac. A pesar de tot, no podem passar de la política, perquè les alternatives que se situen fora són simplement antidemocràtiques. O sigui que haurem de prendre una decisió i descobrir, tard o d’hora, que ens equivoquem com sempre. Cap de les forces polítiques es mereix guanyar les properes eleccions, ni les del Parlament de Catalunya ni les de l’Estat, però acabarem donant a algú el nostre vot per a quedar-nos com estem. Al cap i a la fi, les persones es substitueixen però el canvi no existeix, ni el canvi ni el recanvi.\ndimecres, 15 de setembre de 2010 20:55\n0 comentaris :: Ni canvi ni recanvi


Nit jove entre parkour, inflables i bàsquet\nEls jugadors del MoraBanc Andorra, Guille Colom i Dylan Ennis, han compartit una estona amb els joves durant l'Encamp Nit\n2 min. Encamp 06/04/2019 23:33\n651x366 Els jugadors del MoraBanc Andorra Guille Colom i Dylan Ennis jugant amb els joves assistents a l'Encamp Nit. / M. M. (ANA) Els jugadors del MoraBanc Andorra Guille Colom i Dylan Ennis jugant amb els joves assistents a l'Encamp Nit. / M. M. (ANA)\n651x366 El jugador del MoraBanc Andorra, Dylan Ennis, jugant amb els joves assistents a l'Encamp Nit. / M. M. (ANA) El jugador del MoraBanc Andorra, Dylan Ennis, jugant amb els joves assistents a l'Encamp Nit. / M. M. (ANA)\n651x366 Una noia al parkour de l'Encamp Nit. / M. M. (ANA) Una noia al parkour de l'Encamp Nit. / M. M. (ANA)\n651x366 Un moment de la Nit d'Encamp. / M. M. (ANA) Un moment de la Nit d'Encamp. / M. M. (ANA)\nEl Complex d'Encamp ha acollit aquesta nit la celebració de la 10a edició de l'Encamp Nit. Amb l'objectiu de "brindar un altre tipus d'oci al que normalment els joves tenen associat com a festa" la trobada ha proposat múltiples activitats diverses que s'han allargat fins a les dues de la matinada. Entre les novetats d'enguany cal destacar l'existència d'un scape room creat especialment per la trobada on els joves han hagut d'aconseguir trobar la sortida abans de trenta minuts. Malgrat que no és una novetat respecte a l'any passat, aquesta vegada el parkour ha comptat amb la presència de Leo Ruban i els germans Hadim, "un nivell que habitualment no tenim a Andorra", tal com ha destacat la tècnica de joventut del punt d'informació juvenil d'Encamp, Cristina Segura.\nA més, els joves també han pogut provar de primara mà el què és la realitat virtual. "Esperem que al llarg de la nit passin prop de 700 joves", ha apuntat Segura. "El que volem transmetre és que es pot conèixer gent nova practicant esport i jugant perquè hi ha moltes maneres de divertir-se més enllà del que els joves entenen com a festa". En l'espai més esportiu, concretament a la zona de bàsquet, s'hi han deixat veure els jugadors del MoraBanc Andorra Guille Colom i Dylan Ennis, que han compartit una estona amb els joves.\nL'Encamp Nit també ha comptat amb un taller i exhibició d'skate amb ASSEA, un taller creatiu de grafits amb Jose 'Putilla' i David Segura 'Sane', tornejos esportius de futbol 5, tenis taula, slots, inflables i de PlayStation i Wii, un torneig multimèdia Fifa 19 a càrrec de What you play, així com una exhibició de les escoles de dansa Areaesport, Líquid dansa, TC Escola de dansa i Primer pas. A més, els joves que participin en les diverses competicions optaran a nombrosos premis i la vetllada finalitzarà amb l'entrega de guardons i una xocolatada.


Una festa de claustres | Cultius Culturals Una festa de claustres – Cultius Culturals\nEl festival A Cel Obert de Tortosa ja s’ha convertit en tot un element de referència de l’art contemporani al sud de Catalunya, aquesta ha estat la sisena edició, i nosaltres hi hem anat per tercera vegada. Tornarem a repetir, si podem.\n‘Bategant’ de Gisela Rovira i Aleix Salazar\nPer si encara no sabeu de què es tracta, aquí tenim la crònica de la primera vegada que hi vam anar. L’anterior edició tenia el moviment com a fil conductor i en aquesta la passió n’és la protagonista: amb el vermell pujat, el fuxia i el rosat, com a colors vehiculadors.\nDel que es tracta és d’agafar diversos espais de Tortosa, que antigament foren exemplars de l’arquitectura civil gòtica i renaixentista de la ciutat, palauets i convents que tingueren una primera vida i, avui, serveixen com a seus de l’Escola Oficial d’Idiomes, el Conservatori de música, entre d’altres, i donar-los-hi, amb el festival, una tercera vida en quant a emplaçaments d’intervencions efímeres. De la voluntat de reaprofitar aquests edificis i de col·locar Tortosa en el mapa de l’art contemporani, neix A Cel Obert.\n‘El vacío’ de François Arnawout\nNormalment la ruta comença al Museu de Tortosa, “la seu oficial” del festival, on de vegades s’instal·la la obra convidada, que és pensada per l’organització mateixa i realitzada per escoles de la zona. D’aquesta manera es crea un vincle amb la ciutadania i es teixeixen uns lligams socials que, potser, d’una altra manera, no tindrien cabuda. Artistes, agents culturals, amants de l’art, nens i famílies i, sobretot, veïns dels barris, s’entremesclen en aquest festival d’àmbit festiu.\n‘Invasió’ per les escoles de la zona\nAixí doncs, a partir del Museu es pot anar passejant per la ciutat tot buscant, o trobant-se, els punts d’art; una mica com a la Biennal de Venècia, els pavellons que no són pavellons, que no es troben als Giardini, sinó que són instal·lacions ubicades dins de petits patis, palauets o fins i tot esglésies repartides per la ciutat. Els participants creen instal·lacions que juguen o s’adeqüen a l’espai -al pati de llums, al celobert, de cada àmbit.\nRepassem algunes de les instal·lacions guanyadores:\nPremi del jurat: Baldaquí, de Joan Bardy i Jean Orliac, ubicat al Passatge Franquet, una mena de corredor que connecta dos carrers. A l’accedir-hi és com entrar en un espai privat, creuant a un altre món, gairebé en una escena de bodevil, amb aquest vermell pujat, tot i que també remet a les cases dels pobles, amb la cortina per no deixar passar les mosques, donant-hi un toc rural.\n‘Baldaquí’ de Joan Bardy i Jean Orliac\nMenció del jurat: Bategant, de Gisela Rovira i Aleix Salazar, al pati de Sant Jaume i Sant Maties. Quan hi entres recrea un espai teatral, amb aquestes teles que ens embolcallen i semblen un escenari a punt per la funció, amb un toc de moviment al sostre, que, a través del vent s’allunya i s’apropa gairebé com les veles d’un vaixell.\nPremi del públic: Impassium, d’Adrian Sifres, al pati Sant Jordi i Sant Domènec, amb una instal·lació de somni: una forma semblant a un globus aerostàtic amb l’obertura al centre, on hi van caient uns fulls a l’arbre central del pati. Aquests paperets són desitjos que l’autor anima a enviar a l’arbre a través de la tela, ubicats a la balaustrada del pis de dalt, una mena d’impluvium de desitjos, o impluvium de pasiones, com ell mateix diu.\n‘Impassium’ d’Adrian Sifres\nPremi dels xiquets i xiquetes: Crisalide d’Alexandre Franquesa i Neus Masdeu, al Palau Montagut. Una serie de fils t’embolcalle i t’atrapen, hi entres i caus com als fils d’una teranyina. Aquí l’espectador és el protagonista, entrant-hi, ja que la obra no és completa fins que l’espectador no es troba dins, resseguint-la.\n‘Crisalide’ d’Alexandre Franquesa i la Neus Masdeu\nDiversos espais recorrent la ciutat, redescobrint o revelant zones amb una altra visió. Marxem de Tortosa amb moltes ganes de tornar-hi!\nJean-Pierre Bonart sacseja Tarragona\nEntrada anteriorVidriería contemporáneaSegüent entradaLa Ràpita reviu els seus orígens al barri mariner del Xicago


A - Curació de continguts\nContent curation, vol dir alguna cosa així com "conservació o preservació de continguts". De fet, curator és el terme que s’utilitza per a referir-se a la feina de conservador, sigui de museus, de col·leccions, etc. Es refereix, doncs, a una tasca relacionada amb la selecció, l’exposció, o la classificació, més que no pas al guariment o a la reparació d’alguna cosa. (Xavier Mas, al seu blog Mirades)\nQuè és curar continguts\nDel bloc Mirades de Xavier Mas.\na temps real que està passant a la xarxa ara mateix\nCuració de continguts digitals from Juanmi Muñoz\nCliqueu a la imatge per veure-la més gran.\nEines i tutorials per la curació de continguts\nPodem emprar Symbaloo per tal de classificar les diverses pàgines interessants trobades i seleccionades per a cada tema.\nVídeo-tutorial complet de Symbaloo.\nPinterest, basat en imatges.\nAquí trobareu més informació i propostes didàctiques.\nScoop.it permet desar les URLs que vulguem "curar".\nMireu què se'n diu aquí.\npublicat en www.educontic.es\nSymbaloo és una eina molt pràctica per organitzar i classificar les nostres pàgines web preferides. Amb aquesta aplicació podem crear un escriptori virtual molt complet i funcional, amb diferents seccions segons la temàtica dels enllaços que volem tenir disponibles. Crear un escriptori virtual és una tasca que a tots els docents ens interessa perquè ens facilita molt l'accés a la informació i, en el cas de Symbaloo, també l'hi facilita als nostres alumnes ja que la seva interfície en clara i intuïtiva. Podem compartir el nostre escriptori o fer-ho privat segons els nostres interessos i també podem utilitzar la versió "EDU" de l'eina utilitzada cada dia per més docents com PLE.\nEns registrem a Symbaloo amb les dades que habitualment es sol·liciten. Accedim al nostre compte i veurem tres pàgines o "webmix" que surten per defecte: Escriptori, Notícies i Feeds. Per afegir nous webmix fem clic al botó "Afegeix una webmix" situat a la part superior de la pàgina. Per completar l'escriptori i els webmix amb els enllaços que ens interessen fem clic en qualsevol dels quadres per afegir un bloc. Podem crear un bloc nou i dissenyar escrivint la URL, seleccionant el color, etc. o podem afegir un ja existent. També podem eliminar els blocs que apareixen per defecte posant el cursor sobre el bloc, donant a botó dret i esborrar. Tots els blocs es poden traslladar fàcilment arrossegant amb el ratolí, d'aquesta manera podem dissenyar el webmix com més ens agradi. També podem canviar el fons del webmix o el seu nom des del botó "modificar el webmix" situat a l'esquerra.\nUn cop acabat el treball en Symbaloo podem compartir individualment l'escriptori i cada webmix des de la secció "Enviar als meus amistats". Veurem la URL, la icona del codi de embegut, l'opció d'enviar per correu electrònic i les caselles per publicar-lo a Twitter i Facebook. També podem configurar el nostre Symbaloo com privat des de "Deixar de publicar".\nRecopilar recursos i organitzar temàticament per oferir als nostres alumnes a classe: Selecció de vídeo, de pàgines web, de jocs interactius, d'activitats online, articles relacionats amb la nostra matèria, etc.\nRealitzar i proposar treballs de recerca i classificació de recursos i materials de classe amb imatges d'Internet, vídeos de diferents plataformes, presentacions, etc.\nElaborar una pàgina d'inici de Internet amb les pàgines web utilitzades en el treball diari, tant per a ús personal del docent com per als ordinadors de l'aula. Elaborar pàgines de favorits.\nSymbaloo amb recursos per a infantil sobre Dragons.\nSymbaloo sobre la Prehistòria.\nRecopilació de jocs i recursos musicals.\nScoop.it és un servei de la web 2.0 per reunir i publicar en un web, a manera d'una revista o diari, els post més rellevants sobre un tema que ens interessa, el que es coneix com a "Curació de continguts". És interessant introduir aquesta eina en l'entorn educatiu perquè els alumnes aprenguin a seleccionar informació entre la gran quantitat que ofereix la xarxa.\nEns registrem a Scoop.it amb les dades que habitualment es sol·liciten. Quan accedim a l'escriptori podem començar a crear el nostre primer "topic" des de la secció Getting Started. Posem el títol i fem clic a "create your first topic", completem algunes dades del topic i continuem fent clic sobre el botó "Go". Per publicar els posts al nostre topic tenim dues opcions: instal·lar el "bookmarklet" a la barra de marcadors, d'aquesta manera cada vegada que veiem un article interessant accionem el botó Soop.it! dels marcadors i quedarà inclòs automàticament en el topic. L'altra opció és publicar un nou post copiant i enganxant l'adreça URL. Un cop tenim totes les entrades o post al topic podem canviar-les de lloc, eliminar-les, compartir-les en xarxes socials, etc.\nRealitzar treballs d'investigació sobre temes de classe realitzant recerques d'informació a Internet i selecció d'articles.\nRealitzar recopilacions diverses: notícies sobre un tema, diferents versions de la mateixa notícia, etc.\nElaborar pàgines temàtiques amb entrades dels blocs de classe, blocs del centre, etc. a manera de revista digital.\nCom a exemple us deixem algunes entrades del nostre Laboratori EcT en un topic. Fes clic a la imatge per accedir al scoop.it!\nAltres exemples: Tecnolotic, Geografia i Història, Llengua Castellana i Literatura, Educació Plàstica.\nPublicat per www.educontic.es\nPinterest és la xarxa social de moda amb la seva proposta de compartir imatges i vídeos (pins) que ens interessin a través de taulers virtuals o boardsindividuales o col·laboratius. La potencialitat educativa de Pinterest es basa en la unió efectiva d'algunes de les funcionalitats típiques de les xarxes socials amb un disseny visual molt atractiu. En aquest article s'inclou una petita guia per iniciar-se en l'ús d'aquesta xarxa social i diverses propostes per utilitzar a les aules.\nCal registrar-se usant una invitació. Es pot sol·licitar directament a Pinterest o bé haver rebut d'algú ja registrat. El registre es pot fer amb el nostre correu electrònic o bé usant els comptes de Twitter o Facebook. En qualsevol cas, podem connectar aquests comptes amb Pinterest perquè la nostra activitat quedi registrada en les tres xarxes socials.\nCom afegir contingut?\nLa primera vegada que entrem a Pinterest s'obre un aparador amb els pins i boards d'usuaris seleccionats aleatòriament. És hora de crear el nostre propi contingut, seguir usuaris amb interessos comuns i configurar el nostre propi mur virtual. Pinterest permet diverses opcions a partir del botó Add+:\nAfegir un pin (add) a través de la URL d'una imatge o vídeo. Cada pin que s'afegeixi al nostre mur estarà acompanyat de la següent informació: la URL de la imatge o vídeo original, un enllaç a l'usuari que l'ha pinejat i al tauler a què pertany. A cada pin podem afegir a més un text explicatiu.\nPujar una imatge o vídeo (upload) des del nostre equip.\nCrear un tauló o board (create) per organitzar el contingut pinejat. En aquest cas, a més de triar nom i categoria, podem triar entre crear un tauler individual o col·lectiu. Pinterest ens permet afegir col·laboradors a través del seu nom d'usuari o adreça de correu electrònic. Un cop creat el tauler es pot afegir una petita descripció del seu contingut i triar el pin que sigui la seva portada o coberta (cover).\nCerca contingut a través del cercador que apareix a la part superior dreta de la pàgina pel títol dels pins, el nom dels boards o pel nom dels usuaris. Com passa amb delicious, Pinterest ens retorna resultats etiquetats pels usuaris. Una boníssima opció per trobar contingut fora dels resultats habituals d'altres cercadors.\nRepinejar (Repin) el contingut d'altres usuaris. Recurs similar al Retweet de Twitter.\nFer like sobre una imatge o vídeo que ens agradi, recurs similar al m'agrada de Facebook. En aquest cas apareixeran a la nostra llista de likes però no en els nostres boards.\nPin d'una obra de Sarah Dougherty. Via Berta.\nFer comentaris, publicar a Facebook, twitejar-lo, inserir-lo en un bloc o web, reportar o enviar-lo per correu electrònic.\nAfegir el botó "Pin it" al nostre navegador (Mozilla o Chrome) per pinejar contingut quan naveguem per la xarxa a la manera del save on delicious.\nCom trobar contingut interessant a Pinterest?\nA través dels botons de la seva capçalera. Així podem navegar entre el pinejat pels usuaris que seguim (Pinners you follow), entre les seves nombroses categories (everything), els vídeos pinejats o els continguts més populars.\nPer treure-li el major partit a Pinterest, el més útil és anar creant una extensa xarxa d'usuaris que pinejin contingut del nostre interès. Cal tenir en compte que podem seguir els taulons que ens interessin d'un usuari i així seguir a diversos taulers de diferents usuaris sobre una categoria que ens interessi.\nSi tenim un web o bloc podem inserir el giny de Pinterest perquè els nostres lectors puguin seguir-nos a Pinterest i si tenim un bloc de Wordpress inlcuir el widget dels nostres últims pins.\nPer suposat també hi ha App de Pinterest per no deixar de pinejar desde el mòbil o la tauleta.\nCom a resum, el videotutorial de Meritxell Viñas al seu blog Totemguard:\nCom utilitzar-lo a l'aula?\nPer unir les característiques de xarxa social, el seu atractiu visual, Pinterest és una bona opció per realitzar projectes col·laboratius i motivadors a l'aula. Alguns exemples:\nCrear un tauler col·laboratiu en què també pugui pinear teus alumnes sobre un determinat tema i crear una col·lecció. Per exemple, una col·lecció de textures gràfiques, de collages, de gravats, de grafittis, de logotips, la llista és interminable.\nAparador visual dels projectes realitzats a l'aula. Es poden crear taulers per cursos, tipus d'activitat o temàtica. Com a exemple, una de les últimes activitats que ha realitzat el meu alumnat de Comunicació audiovisual: 30 dies, 30 fotos.\nPearltrees és un lloc per organitzar, explorar i compartir tot el que es vulgui.\nPermet organitzar pàgines web, arxius, fotos i notes a l'ordinador, smartphone o tauleta i compartir-los fàcilment.\nLa comunitat Pearltrees permet explorar col·leccions que altres ja han organitzat en els temes que interessin i afegir-los per enriquir el nostre compte.\nFinalment,permet convidar a altres les col·leccions o comptes a gaudir de totes les seves actualitzacions i notícies.\n• Què és Pearltrees 2.0, la nova versió de Pearltrees? Pearltrees 2.0 (maig, 20'14). permet organitzar, explorar i compartir t amb més potència i facilitat. Les seves col·leccions són fàcils de llegir i compartir, la seva capacitat d'organització és molt més gran i, finalment, una interfície HTML5 pur fa Pearltrees més accessible i millor integrats en estàndards web.\nEl nou format "quadrícula dinàmica" fa que les col·leccions siguin més fàcils de llegir i compartir,\nEl nou botó "Els meus interessos" permet explorar nous temes propers al nostre compte cada vegada que el visitem.\n• És lliure Pearltrees? Pearltrees és gratis! Pot organitzar, explorar i compartir tot el es vulgui de forma gratuïta. No obstant això, Pearltrees també ofereix diverses característiques avançades disponibles per als membres premium.\n• Qui pot veure els nostres Pearltrees? Les col·leccions són visibles per a tothom, ja sigui en Pearltrees o al web en general.\nAixò és el que crea la riquesa social dins Pearltrees i permet explorar noves col·leccions al voltant dels nostres interessos, i col·laborar amb d'altres.\nNo obstant això amb un compte premium, es pot fer que algunes o totes les col·leccions sigui privades.\nEs poden afegir totes les pàgines web, arxius, fotos i notes que es vulguin. Després es pot organitzar tot en col·leccions.\nUna col·lecció funciona com una carpeta on organitzar els elements o altres col·leccions.\nAfegir una pàgina web o imatge:\nA l'ordinador: es pot utilitzar l'extensió (o bookmarklet), pel que és molt convenient mentre navega per la web. Quan interessa una pàgina web, es fa clic a l'extensió i s'afegeix directament al compte.\nDes del compte, pot fer clic al botó "afegir" per afegir un element i seleccioneu "Pàgina web" al menú Després, simplement enganxar la URL de la pàgina web ..\niPhone, iPad o Android, buscar una pàgina web directament des del navegador integrat en l'aplicació. Simplement feu clic a "add", seleccioneu "pàgina web" i després introduïu els termes de cerca. Si utilitzeu Android, també pot utilitzar el botó "share".\nFacebook i Twitter , Es pot connecten Pearltrees als comptes de Facebook i / o Twitter: Obrir el menú "El meu compte" i feu clic a "Facebook / Twitter".\nFinalment, es pot afegir una pàgina web amb un simple correu electrònic. Cal 'enviar l'adreça URL de la pàgina web aal compteadd@pearltrees.com des de l'adreça de correu electrònic que s'utilitzi per compte de Pearltrees.\nArrossegar i deixar anar un document directament des del seu ordinador al seu compte de Pearltrees.\nFer clic al botó "Add" i seleccionar "File" al menú.\nEl mòbil, també pot afegir arxius des d'altres aplicacions usant el botó "Open en" en iOS i el botó "Compartir" a Android.\nAfegir una nota:\nDins del compte, feu clic al botó "Afegeix" i seleccioneu "nota" al menú. A continuació, es pot escriure la nota.\nTambé pot seleccionar text en un document o pàgina web i d'arrossegar i deixar anar directament en el seu compte.\nAltres opcions per fer curació de continguts\nFont Crp Sant Marti\nPaper.li Crea automàticament un compendi en forma de diari a partir de certes fonts de tweets que nosaltres indiquem, per exemple el timeline d'un usuari, el del CRP del Baix Llobregat\nStorify ens ajuda a compondre històries a partir de la informació que anem recollint al web. Les fonts són principalment la informació que flueix a través de les diferents xarxes socials.\nTumblr és una barreja entre xarxa social i plataforma de microblogs.\nHootsuite és una plataforma per a la gestió de diferents xarxes socials des d’un únic espai.\nTwitter és l'eina de la que es nodreixen la majoria de les que fan curació de continguts. Per sí mateixa és una de les millors i més potents.\nFlipboard és una aplicació per a tauletes i smartphones que crea una «revista digital» que s'alimenta del contingut escollit per l'usuari.


Enderroquen el primer dels 44 habitatges del barri gitano de Figueres - El Gerió Digital\nUna cinquantena d'agents antidisturbis dels Mossos d'Esquadra han assegurat la zona per evitar incidents amb els veïns\nDimecres, 22 d'abril de 2015 14:56h\nEl primer habitatge enderrocat © ACN\nL'operatiu ha començat als volts de les 10 del matí enmig d'un fort desplegament policial. Una cinquantena d'agents antidisturbis dels Mossos d'Esquadra i 14 de la Policia Local de Figueres s'han distribuït per les immediacions del Passatge Fleming per evitar incidents amb els veïns que han seguit amb expectació tot l'operatiu i que, en moments puntuals, han increpat els periodistes desplaçats a la zona.\nL'enderroc d'aquest dimecres és el primer dels 44 previstos. En una primera fase es tiraran a terra els 22 habitatges d'aquells llogaters que fa temps que incompleixen els seus contractes ja sigui no pagant el lloguer -d'uns 50 o 60 euros mensuals- o cedint l'ús de l'habitatge a segones persones de forma il·legal. En una segona fase, ha explicat l'alcaldessa de Figueres, Marta Felip, es procedirà a buscar un nou habitatge a totes aquelles famílies que tenen un contracte de lloguer en vigor i el compleixen.\nPel que fa als terminis per executar tot el pla de reordenació urbanística previst al barri de Sant Joan, Marta Felip ha avançat que es podria allargar més d'un any perquè està supeditat al fet que els jutjats ho autoritzin. De fet, des que l'Agència Catalana de l'Habitatge, que es qui gestiona els habitatges propietat de l'Incasòl, va entrar el passat mes de febrer les demandes als jutjats, han passat gairebé dos mesos fins que s'ha fet efectiu el primer enderroc. Així, Felip creu que la primera fase podria allargar-se uns cinc mesos i la segona, la dels reallotjaments, una mica mes.\nMarta Felip ha deixat clar que el que s'està fent al barri de Sant Joan és "dignificar-lo" amb l'objectiu que la gent que hi viu ho faci en millors condicions. Així, en els pròxims dies començaran les obres d'urbanització al carrer Ochoa, una actuació que va vinculada a la posada en servei d'un centre cívic i social a la part alta del carrer i a la construcció d'un parc que connecti el carrer Mandri amb la carretera de Llers.\nSobre el reallotjament de les 22 famílies que sí compleixen amb el contracte de lloguer però que també hauran de marxar, Felip ha explicat que s'està buscant la millor solució per a cadascuna d'elles. En aquest sentit, ha afegit que se'ls reallotjarà en habitatges propietat d'Incasòl, però com que actualment a Figueres no n'hi ha de disponibles se'ls haurà de distribuir per la comarca tot i que no ha pogut precisar cap detall més.\nOperatiu contra el frau elèctric\nAprofitant l'operatiu per enderrocar l'habitatge, paral·lelament se n'ha fet un segon contra el frau elèctric al barri. Segons Marta Felip, aquest dimecres s'han fet una trentena d'inspeccions i s'han detectat que 13 habitatges estaven connectats il·legalment a la xarxa elèctrica. Un controls, ha recordat l'alcaldessa, que fa temps que es fan per evitar els constants talls en el subministrament que pateixen els veïns dels barris adjacents per culpa de la sobrecàrrega de la xarxa.


Aprovada la reforma integral del CEE ‘Pla d’Hortolans’ de Borriana amb Edificant | Castelló Extra\nL’Ajuntament de Borriana ha rebut l’aprovació de la proposta de reforma integral del Centre d’Educació Especial Pla d’Hortolans, després de la sol·licitud de l’equip de govern municipal perquè fóra inclosa en el Pla Edificant de la Conselleria d’Educació, Cultura i Esport.\nL’alcaldessa de Borriana, Maria Josep Safont, ha mostrat la seua satisfacció perquè suposa una “excel·lent notícia per a la comunitat educativa del centre, per a l’alumnat, per a les famílies i en general per a Borriana, ja que es tracta d’un centre comarcal específic d’educació especial molt arrelat a la ciutat”.\nL’aprovació del pla d’actuació integral i la inclusió en el Pla Edificant, ha afegit, “millorarà de forma extraordinària les condicions i les necessitats de les instal·lacions que necessitaven des de feia molt temps una reforma d’envergadura considerable, després de més de 35 anys de funcionament i usos diversos”.\nA més, Maria Josep Safont ha valorat que significa “un nou suport a la proposta de l’Ajuntament de millora de les infraestructures educatives de la ciutat, que se suma a la construcció del nou IES Jaume I que s’està executant en l’actualitat”. També ha assenyalat que espera que les actuacions sol·licitades de millora en els CEIP Roca i Alcaide i Pare Vilallonga “siguen aprovades molt prompte i incloses en el pla de millora de les infraestructures educatives de la Generalitat, Edificant”.\nL’alcaldessa ha destacat el paper de la iniciativa del Pla Edificant com a “accelerador d’obra pública que permet avançar en la millora dels centres educatius gràcies a la col·laboració entre les institucions, en aquest cas entre l’Ajuntament i la Generalitat”. En aquesta línia ha recordat que l’Ajuntament “només ha de pagar la memòria inicial, i ha de licitar i adjudicar els treballs necessaris per a dur a terme les obres, ja que és la Generalitat, a través de la Conselleria d’Educació, la que abona directament els imports a les empreses adjudicatàries”.\nEl CEE Pla d’Hortolans es va inaugurar l’any 1984 i és un centre d’àmbit comarcal, dedicat específicament a l’Educació Especial, que atén les necessitats educatives especials de caràcter permanent de l’alumnat provocades per la diversitat funcional. Depèn de la Conselleria d’Educació Cultura i Esport i les seues instal·lacions, originàriament, pertanyen a la Diputació de Castelló.\nCal recordar que les conselleries d’Educació i d’Hisenda, enguany, com cada any, van iniciar les actuacions conjuntes per a l’ampliació del Pla Edificant amb l’objectiu de continuar la inversió i la duració d’aquest programa de construcció i millora d’infraestructures escolars que es du a terme a través de la delegació de competències als ajuntaments. Una ampliació que respon a la voluntat que Edificant es convertisca en un procediment ordinari per a determinades obres i al desig de col·laboració efectiva entre les administracions en benefici de la ciutadania.


Nour presenta el seu segon disc �En blanc�, un nou pas endavant i onze noves can�ons.\nNoves can�ons que com a l�anterior disc utilitzen el catal�, l��rab, el castell� i el franc�s indistintament com a vehicle per expressar els sentiments, les emocions, els anhels i els somnis creats a partir de l�especial barreja d�occident i orient.\nOrient i occident, horitzons, mirades, oceans, nord, deserts, sud... Optimisme... Tot aix� �s el que evoca aquest treball de Nour. �En blanc� es revela com una bafarada d�aire fresc, una mirada neta amb optimisme i claror.\nEls diversos m�ns que integren aquests vells conceptes, aquestes fronteres virtuals, es barregen d�una manera coherent, on els diferents ritmes troben els seus camins d�expressi� de forma natural. Com al primer single i v�deo clip, �Em desenganxo del plom�, al qual la base r�tmica funk es fusiona amb violins �rabs. Amb la mateixa coher�ncia, trobem ritmes gnawes sota rimes hip hop a �Nar� o una acurada instrumentaci� �rab que dona pas una gran tornada pop rock a �Mel barah el ghadwa�. Al tema que dona t�tol a l��lbum, �La ment en blanc�, els ritmes urbans, el groove electr�nic, crea la base id�nia per unes melodies pausades i envolta les veus c�lides de Yacine i Olalla.\nLes noves can�ons de NOUR emocionen, reflexionen sobre un territori i plasmen un nou paisatge musical que ja �s realitat a casa nostra.\nHan enregistrat aquest disc Yacine Belahcene (veu), Olalla castro (veu), Rubio (guitarres), Manolo L�pez (baix, contrabaix i instruments �rabs), St�phane Carteaux (teclats i programacions), Pablo Potenzoni (bateria). La producci� ha estat a c�rrec dels propis Yacine Belahcene, Manolo Lopez i Stephane Carteaux i ha comptat amb la col�laboraci� de Marc Llobera al control t�cnic.\nCom a col�laboradors trobem els habituals de la banda, el cantant algeri� Rabah Ourrad (MBS) i el violinista marroqu� Mohamed Soulimane (Orquestra �rab de Barcelona), amb la novetat que representa escoltar les veus de Laura Guiteras, cantant de Taima Tesao i actriu de la s�rie �El cor de la ciutat�.


Joana Raspall: Noticia del APP als diaris digital i de paper\nSant Feliu de Llobregat - 21 novembre 2015 2.00 h\nRaspall es cola al mòbil\nEl nét de la poeta crea una aplicació que permet jugar amb els seus poemes\nErnest Cauhé recorda Joana Raspall “com una àvia” amb qui mantenia una relació quotidiana. Però la seva no era una àvia qualsevol, i ja de petit li llegia poemes –els seus poemes– i li explicava com els construïa. Amb els anys, Cauhé va prendre consciència de la dimensió d'una poeta que reciten cada dia milers d'escolars. I aquest jove periodista va començar a situar el nom de la seva àvia al món 2.0. Primer, amb un perfil a Twitter, i ben aviat la poeta farà un salt més al món digital amb l'aplicació per a mòbils i tauletes Un món de poesia, on Raspall esdevindrà un personatge d'animació que proposarà als nens d'entre 6 i 11 anys una col·lecció de jocs interactius amb els poemes i les paraules com a protagonistes.\nProposarà als nens d'entre 6 i 11 anys jocs interactius amb els poemes com a protagonistes\n“És una idea que va sorgir fa dos anys i que li vaig arribar a comentar quan encara vivia”, explica Cauhé. “No ho va arribar a entendre del tot, però va donar el vistiplau a tot el que fos col·laborar perquè els nens arribin a les lletres de forma divertida.” Cauhé, al capdavant de l'empresa Tics Mediàtics, es va asseure amb l'acceleradora de projectes digitals Bumayé i els programadors de La Factoria Interactiva i van crear una app que es podrà descarregar al desembre. 27 jocs recrearan l'univers poètic dels animals, les plantes i les lletres. Els premis seran l'acumulació de poemes i, aprofitant la proximitat del Nadal, els nens podran fer felicitacions interactives tot recitant poemes de Raspall. “Volem convertir la seva poesia en un fenomen viral i que les escoles incorporin l'app com a complement del llibre de text”, afirma Cauhé. Administracions i editorials col·laboren en el projecte, i s'ha obert als mecenes a través de Verkami amb l'objectiu, ara, de traduir l'aplicació a l'anglès.\nPublicat per Imma Cauhé a 5:30\nEtiquetes de comentaris: App, diari, diari digital, Joana Raspall


La innovació a l’educació ha de sumar les extraescolars i els àmbits no curriculars\nQualsevol innovació a l’educació hauria de sumar també les extraescolars, igual que hauria d'afectar tots els àmbits no curriculars: el pati, el menjador o el passadís\n'Escola i lleure: confluències del canvi educatiu', per Carles Barba\nL'educació en el lleure s'estanca i afloren les desigualtats\n24.02.2017 - 08:29\nMalgrat que a Catalunya no s’han fet encara prou estudis, estem d’acord amb les apreciacions del pedagog d’Edgar Iglesias que diu que les activitats extraescolars tenen un valor educatiu, social i comunitari. Sabem que cada vegada hi ha més demanda i també sabem que fer extraescolars afavoreix l’adhesió educativa, ja que el nen/a hi vol anar i s’hi identifica.\nSi avancem cap a una avaluació permanent i continuada podrem ajustar més l’oferta. A més llarg termini, cal avançar en l’avaluació de l’impacte: saber què suposa per a un infant al llarg de la vida haver fet extraescolars.\nQuè diuen els últims estudis?\nSegons un buidatge de diferents estudis presentat a la Fundació Jaume Bofill (referit a activitats amb un objectiu educatiu explícit), fer extraescolars millora el rendiment escolar i ho fa, en major grau, en alumnes desavantatjats. Es milloren el rendiment acadèmic, les actituds positives, les expectatives formatives (seguir estudiant…) i les competències psicoemocionals.\nEls programes més efectius són els que sumen temàtica de suport escolar i artístic/esportiu, les metodologies innovadores i experiencials, els programes ni massa breus ni massa llargs i quan l’equip educatiu està format per professionals formats i per voluntaris formats.\nEn l’etapa primària es detecta més rendiment escolar i en la secundària es detecten majors competències socioemocionals. Hi ha més impacte en alumnat de baix rendiment i/o perfil socioeconòmic baix.\nQuines conclusions podem extreure?\nD’entrada, el nen/a hauria d’anar content a l’extraescolar, ho hauria de viure com una bona experiència. La família també s’ho ha de creure. No s’hi val a inscriure el nen/a per omplir la tarda o per tenir-lo entretingut.\nEn canvi, planificar una extraescolar cada dia de la setmana pot ser contraproduent. El nen/a ha de tenir espais de lleure no dirigit, ha de tenir estones per “avorrir-se” i ser creatiu per ell sol.\nCal que les extraescolars es plantegin uns objectius avaluables i clars, que es puguin anar revisant. I l’avaluació s’ha de poder traslladar a la família i al participant.\nLes propostes globals no funcionen. Depenen de l’entorn, l’alumnat, les famílies… per tant, cada escola ha de fer el seu estudi i avaluació pertinent. Haurem de tenir en compte que es treballin competències socioemocionals, independentment de quin sigui l’objectiu principal de l’activitat. També haurem de vetllar perquè els alumnes amb baix rendiment i/o perfil socioeconòmic baix puguin accedir a les extraescolars.\nQue una extraescolar sigui en temps de lleure no vol dir que no hagi de tenir un contingut educatiu, al contrari. Si parlem de les extraescolars educatives (no totes ho són, encara), estem parlant d’activitats on es fan aprenentatges pràctics i reals. Són activitats on es treballen habilitats i actituds en una estructura cooperativa i de caràcter inclusiu.\nLa filosofia de projectes innovadors –com el SUMMEM, en el qual em trobo implicada– ens dóna l’oportunitat d’incloure la interdisciplinarietat que es dóna a les extraescolars (i/o a l’educació en el lleure) de manera implícita. Incloure, en el sentit de considerar l’educació com un tot.\nQualsevol innovació a l’educació hauria de sumar també les extraescolars, igual que hauria d’afectar tots els àmbits no curriculars: el pati, el menjador o el passadís. Estem en un moment de canvi i això haurà d’afectar forçosament aquest àmbit. Els/les mestres i l’equip educatiu d’extraescolars han de generar un mateix llenguatge educatiu. Hi ha d’haver espais educatius conjunts com, per exemple, espais de discussió comuns.\nPer tant, l’equip educatiu, sigui o no voluntari, ha d’estar ben format i tenir experiència en el tema. A més a més, ha d’estar alineat amb el projecte educatiu de l’escola. Per aquest motiu, a l’EPC els educadors/es d’extraescolars fan el curs Arrela’t, on es formen per conèixer el funcionament i tarannà de l’Escola Pia.\nSabem que activitats com la bijuteria, la capoeira, el reciclatge o inclús el coaching ja s’ofereixen en algunes escoles. A l’Escola Pia no ens quedem enrere i oferim tallers de cuina, running, cros, escultura, zumba, shootball, mazaball, batucada, gospel… Però no només cal innovar a les activitats. El més important és que la metodologia sigui innovadora i experiencial. Aquí raurà realment l’èxit.\nL’altra escola: on més creixen les desigualtats L'itinerari de cada estudiant ja d'incloure l'accés gratuït a l'ampli…\nEscola i lleure: confluències pel canvi educatiu És hora que els debats de la innovació, també les…\nEscola oberta, escola a temps complet L'Eduard Marquina és una escola que ha adaptat els horaris…


'Toys'R'You', el nou passatge del terror de Montornès - somMartorelles\n'Toys'R'You', el nou passatge del terror de Montornès\nMartorelles avança el halloween una setmana i farà el túnel a Carrencà aquest dissabte\nDijous, 21 d'octubre de 2021 | 21:00h\nToys'R'You serà el túnel del terror d'enguany a Montornès. El diumenge 31 (de 19 h a 0 h), el grup de joves que impulsa el túnel del terror i el departament municipal de Joventut oferiran al Centre Juvenil Satèl·lit un nou espectacle per celebrar halloween, en una activitat inclosa al Kosmos 2021.\nEl nom està inspirat en la famosa botiga de joguines Toys'R'Us, però el matís que hi han fet ja pot donar encara més pistes sobre el desenvolupament d'aquest passatge: l'original Les joguines som nosaltres el canvien per Les joguines sou vosaltres.\nEl públic assistent s'endinsarà en una botiga de joguines on podrà viure en primera persona la història d'un creador de joguines que es torna boig quan veu que els infants prefereixen les noves tecnologies abans que els peluixos, les nines o els jocs de taula. Per aquest motiu, decidirà venjar-se d'una manera terrible.\nL'entrada serà gratuïta i es podrà reservar a entrades.montornes.cat. Tanmateix, serà un acte solidari en favor de l'associació local Gasvar, que té cura de les colònies de gats de Montornès, i, d'aquesta manera, qui ho vulgui tindrà l'opció de fer un donatiu de menjar, mantes, sorra de gat o casetes per als animals a l'entrada de l'espectacle, que tindrà lloc.\nLaboratorio de terror, a Martorelles\nD'altra banda, aquest dissabte al vespre s'avança halloween a Martorelles amb el túnel del terror anomenat Laboratorio de terror. De 20 h a 23 h hi haurà el túnel i posteriorment, de 0 h a 3 h, hi haurà música per a joves. L'activitat està coorganitzada per les Colles de festa major, Llamps i Trons, l'Ajuntament de Martorelles i el CF Martorelles, amb la col·laboració de l'Era Jove (l'espai jove de Martorelles). Tot plegat tindrà lloc a Carrencà –amb entrada per les escales de la pista de bàsquet–, té un preu de 2 euros per persona i al túnel s'hi ha d'entrar amb grups d'unes deu persones aproximadament.


Posagots per a hostaleria\nProductes personalitzats de qualitat i reutilitzables\nPosagots de cartró beermat d'1,5 mm de grossor que destaca per l'alt nivell d'absorbència.\nImpressió a dues cares de gran qualitat gràcies al material emprat en la fabricació.\nPosagots reutilitzables fins a més de 10 serveis.\nFabricació nacional: aposta per productes de proximitat, tria comerç sostenible.\nNecessites un cop de mà amb el teu disseny?\nPreparat per demanar els teus posagots per a hostaleria?\nAconsegueix per al teu negoci els teus propis posagots de cartró personalitzats. Treballa pel reconeixement de la teva marca i la relació amb el teu públic objectiu d’una manera propera i poc invasiva.\nEls posagots de cartró per a hosteleria són una eina de màrqueting econòmica i de gran impacte. Elaborem els nostres productes amb cartró beermat d’alta absorció i per això són reutilitzables fins a 10 serveis.\nDemana els teus posagots i augmenta la visibilitat del teu negoci!\nEn hosteleria és fonamental oferir un servei que garanteixi que el client visqui una bona experiència i es fidelitzi, per això és important cuidar tots els detalls. Triar posagots de cartró beermat equival a assegurar-ne la qualitat, y a més, de treballar la visibilitat del teu negoci, perquè la qualitat d’impressió és excel·lent, es poden personalitzar de forma i disseny segons els que tu desitgis. Si necessites una ajuda, pots fer servir les nostres plantilles de disseny.\nSigues original i capta l’atenció del teu públic final, fes-lo viure la millor experiència.


1 min. Barcelona 08/05/2014 14:30\nEl primer cicle de 'Lletres & copes', organitzat per la Institució de les Lletres Catalanes i Magatzem Escolà, comptarà amb Empar Moliner, Josep Pedrals, Rafael Nadal i l'actriu Sílvia Bel com a protagonistes.\nEl cicle començarà dimarts 13 de maig, i consisteix en convidar a diversos escriptors catalans a parlar de l'antiga relació entre la literatura i el vi, els destil·lats i els combinats. L'encarregada d'inaugurar el cicle serà Laura Borràs, directora de la Institució de les Lletres Catalanes, amb la xerrada "Un recorregut per la cultura del vi".\nTotes les sessions del cicle es realitzaran a les 19.30h al magatzem Escolà (C/ Comercial, 13 del barri del Born de Barcelona) i l'establiment oferirà un tast gratuït als assistents a les conferències.\nEl calendari de sessions és:\n20 de maig: "Literatura amb denominació d'origen", amb Empar Moliner.\n28 de maig: "Els poemes del vi", amb Josep Pedrals.\n4 de juny: "Quan en dèiem xampany", amb Rafael Nadal.\n17 de juny "Un tast de Vinyoli", amb l'actriu Sílvia Bel.


Inverteix on inverteixen els que saben.\nOferta vigent del 2 de novembre de 2016 a 28 de febrer de 2017.\nCompromís de permanència de 12 mesos.\nConsulta les bases de la promoció aquí o en la teva oficina.\n1 Aplicable a clients que obrin compte de valors i mai haguessin tingut cap en Caixa Benicarló. Solament seràn bonificadas les comissions de compravenda realitzades en ruralvía a partir de la tercera operació, i realitzades durant els sis primers mesos després de la constitució del compte de valors. Si durant el mateix període de temps el nombre d'operacions de compravenda de valors en ruralvía fos igual o superior a 10, es bonificarà a més la comissió de custòdia aplicada durant el semestre natural i corresponent a la primera liquidació d'aquesta comissió després de la constitució del compte.\n2 Aplicable a clients amb comptes de valors amb condicions estàndard que traspassis títols i ETFs (Fons Cotitzats) en mercat continu i mercats internacionals, sempre que aquests es rebin entre el 2 de novembre de 2016 i el 28 de febrer de 2017. L'import efectiu mínim subjecte a bonificació per traspàs de valors serà de 2.000 €. Per calcular la bonificació s'atorgaran 20€ per clau de valor si la cartera traspassada és igual o superior a 15.000€ i de 10€ per clau de valor si la cartera traspassada és inferiora 15.000 €, amb un màxim de 600 €. La bonificació pel traspàs de la cartera de valors es realitzarà en el compte corrent associat al compte de valors en finalitzar el termini de la promoció.\n3 Si els titulars són residents a Espanya, els títols cotitzen en Renda Variable Nacional i sempre que siguin per import inferior a 300.506,05 euros.\nAmbdues bonificacions seran considerades rendiment del cabdal mobiliari a l'efecte de l'Impost de la Renda de les Persones Físiques per la qual cosa l'abonament de les mateixes es produirà sempre pel valor net, una vegada descomptat el valor corresponent a aquest impost.


Anunci d'exposició pública de la Modificació de Pressupost núm. 1/2017 - Ajuntament de Torrelles\nPortada > Tauler d'anuncis > Anunci d'exposició pública de la Modificació de Pressupost núm. 1/2017\tAnunci d'exposició pública de la Modificació de Pressupost núm. 1/2017 Data de l'anunci: dimarts, 4 d'abril de 2017 a les 12:00\nAnunci d'exposició pública de la Modificació de Pressupost núm. 1/2017 en la modalitat de crèdit extraordinari Arxius adjunts\nAnunci d'exposició pública de la Modificació de Pressupost núm. 1/2017\nAnunci d'exposició pública de la Modificació de Pressupost núm. 1/2017 en la modalitat de de crèdit extraordinari\nData de publicació oficial: divendres, 21 d'abril de 2017 a les 12:15\nDarrera actualització d’aquest contingut: 21/04/2017 a les 12:21h Comparteix aquesta pàgina: Tauler d'anuncis Butlletí electrònic Periòdicament rebràs un e-mail amb un resum del que es publica en aquest web. Subscriure's Ajuntament


Dimecres, 10 Juliol 2013 18:05\nXerrada i assemblea oberta del sector del lleure educatiu i sociocultural al Maresme\nEl dijous 18 de juliol, a les 19.00h, al Casal Popular Atzari de Vilassar de Mar. La sectorial del lleure educatiu i sociocultural de la COS conjuntament amb l'Assemblea territorial de la COS al Maresme i l'assemblea d'Arran de Vilassar de Dalt, Vilassar de Mar i Cabrils organitzen aquesta xerrada i assemblea oberta del del sector del lleure educatiu i sociocultural al Maresme.\nDimecres, 10 Juliol 2013 17:04\nCampanya informativa a les treballadores de l'hostaleria\nEl dilluns 15 de juliol es repartiran guies informatives en diversos punts de Calella. Des de la COS (Coordinadora Obrera Sindical) s'ha editat una guia sobre els drets de les treballadores del sector de l'Hostaleria. El dilluns 15 de juliol es repartiran aquestes en dos punts de Calella, pel matí a la Riera (de 10.00 a 13.00 h) i per la tarda al Carrer Església (15.00 a 18.00 h). Aquest repartimanet compta amb el suport de la CUP de Calella i la CNT de Pineda de Mar.\nDissabte, 08 Juny 2013 20:43\nConcentració contra la LOMQE i la LEC davant l'Ajuntament de Mataró. El passat dijous 6 de juny, el conjunt de l'esquerra independentista de Mataró, CUP, Arran, COS i SEPC, convocaren a una seixantena de persones en un concentració contra la Llei Orgànica de Millora de la Qualitat Educativa (LOMQE) i la Llei d'Educació de Catalunya (LEC). L'acte es va realitzar minuts abans de l'inici del ple ordinari de juny de l'Ajuntament de Mataró, en què fou aprovada una declaració institucional on es rebutja la LOMQE, una moció presentada pel grup municipal de la CUP a l'Ajuntament.\nDilluns, 27 Maig 2013 11:19\nPels Mossos d'Esquadra lluitar per un món sense explotació és delicte\nDenunciem la repressió que pateixen dos joves maresmencs, als quals se'ls vol acusar de danys i desordres durant la manifestació del primer de maig a Barcelona. Durant les primeres hores del matí del divendres 24 de maig, dos veïns del Maresme foren detinguts per agents de paisà dels Mossos d'Esquadra, el primer a la ciutat de Mataró, que fou portat a la comissaria de la capital del Maresme i el segon a El Masnou, que fou portat a la comissaria de Premià de Mar. A mig matí foren traslladats a la comissaria de Les Corts (Barcelona). La policia argumenta aquestes…\nDiumenge, 26 Maig 2013 11:11\nEl Maresme es manifesta en defensa dels serveis públics\nUnes 1.500 persones prenen els carrers de Mataró durant la manifestació del 25 maig. Al llarg dels darrers mesos s'ha anat concretant una Plataforma en defensa dels Serveis Públics del Maresme, un espai de trobada i organització conformada per diferents sindicats, com ara la CGT, la COS o CATAC, diverses associacions de veïns, la Coordinadora en Defensa de la Sanitat Pública de Mataró - Maresme, l'Assemblea dels/les marroquins/es, la PAH, l'Assemblea Groga del Maresme o Moviment Educatiu del Maresme entre altres. La Plataforma en defensa dels Serveis Públics del Maresme va convocar manifestació per aquest dissabte i 1.500 persones hi…\nDimecres, 22 Maig 2013 00:19\nConcentració davant l'INEM de Mataró denunciant la discriminació de les treballadores migrades\nL'Assemblea dels/les marroquins/es de Mataró, conjuntament amb CGT, COS i CATAC, denuncia el tracte discriminatori per part de l'INEM cap a les persones migrades. Més de 200 persones s'han concentrat durant el matí del dimarts 21 de maig davant l'oficina de l'INEM de Mataró, convocades per l'Assemblea dels/les marroquins/es de Mataró, CGT, COS i CATAC per denunciar la discriminació que pateix el col·lectiu migrant per part de l'INEM a l'hora d'accedir a les prestacions. Aquesta sovint pren forma d'identificacions exhaustives i desinformació sobre el període de vacances. Per l'incompliment del període de vacances, prescrit en quinze dies, alguns ciutadans d'origen…\nDimarts, 21 Maig 2013 00:00\nAmb el Contracte Mataró arriben les rebaixes socials\nL'Ajuntament, els sindicats pactistes i la patronal donen base legal a la contractació temporal fraudulenta. Suposa un menyspreu a l'autonomia de la persona i les seves capacitats productives i destrueix els seus drets. Davant la iniciativa coneguda com Contracte Mataró, impulsada pel Consell Econòmic i Social de Mataró, integrat per l'Ajuntament, els sindicats pactistes (UGT i CCOO) i la patronal (PIMEC i la Federació d'Associacions i Gremis Empresarials del Maresme), l'Assemblea territorial de la COS al Maresme volem denunciar que:\nAl migdia, manifestació a Mataró i a la tarda, marxa entre Pineda de Mar i Calella. Després d'un temps d'inacció en la mobilització de la classe obrera del Maresme, es constata una pujant conscienciació en la població maresmenca a l'hora de defensar els drets que com a treballadores tenim. En els darrers anys, arran de les dues convocatòries de vagues generals durant l'any passat, l'elevada taxa d'atur que pateix la comarca (sobretot a la ciutat de Mataró) o la constatació de que aquesta crisi sistèmica representa una enorme estafa per a les classes populars, han fet incrementar la consciència obrera…\nL'esquerra sindical del Maresme convoca una manifestació pel 1r de maig a Mataró. Amb el lema 'Som la clau del treball, juntes ho podem tot' l'Assemblea dels/les marroquins/es, l'assemblea de la CGT al Maresme, l'assemblea territorial del Maresme de la COS i les diverses seccions sindicals agrupades a l'IAC del Maresme convoquen una manifestació per commemorar la diada del 1r de maig pels carrers de Mataró. Sortirà a les 12.00 h des de la Plaça Miquel Biada de la capital del Maresme (davant l'estació de tren), per finalitzar a la Plaça de Santa Anna, on es llegirà el manifest que…\nAmb les treballadores del servei de recollida d'escombraries de Mataró\nMostrem el nostre recolzament a la lluita de les treballadores del servei de recollida d'escombraries de Mataró, davant la possible convocatòria d'una vaga indefinida. Els desacords entre l'empresa concessionària del servei de recollida de la brossa a Mataró (el Maresme), FCC (Fomento de Construcciones y Contratas) i l'Ajuntament de la ciutat han portat en una situació d'indefensió a les treballadores del servei. Durant la passada legislatura, quan el govern municipal era format per PSC, ICV i ERC, l'Ajuntament va prometre, de veu però sense escriure cap document, millores salarials per a les treballadores i millores econòmiques pel servei. Unes promeses…\nLa Riera de Mataró s'omple d'indignació contra els privilegis i estafes de la banca\nManifestació en defensa de la Salut Pública


Màster en Gestió Turística (MTA). Títol propi de la UIB (65 ECTS). Any Acadèmic 2022-23 | FUEIB\n2022-2023 Màster en Gestió Turística (MTA). Títol propi de la UIB (65 ECTS). Any Acadèmic 2022-23\nLa bona noticia és que la UIB ofereix el Màster en Gestió Turística (MTA) per ajudar-te a afrontar las creixents exigències de l’entorn empresarial i laboral.\nEs tracta d’un programa eminentment pràctic que combina les metodologies didàctiques més avantguardistes amb un equip docent de primera fila per profunditzar en les tècniques més innovadores de gestió empresarial, desenvolupar el pensament estratègic, i fomentar el desenvolupament de les habilitats de lideratge interpersonals e interpersonals que suposen el factor diferencial dels professionals exitosos. Tot això, en un context multicultural que permet gaudir de les experiències d’acadèmics, professionals i companys de classe d’altres països.\nL’èxit d’aquest programa ve avalat per la seva llarga trajectòria, pels alts índex de satisfacció del seu alumnat i la seva continua aparició en el podi del ranking de màsters del diari El Mundo.\nPersones que treballen o desitgen treballar a l'àmbit de la economia de l'empresa o el turisme. En condicions especials, podran accedir professionals sense titulació universitària amb reconeguda experiència en aquest sector.\nCurs, Dret, Gestió d'Empreses, Economia i Turisme, Master´s Degree, Presential, Estudi propi\nCredits: 65 ECTS\nHores presencials: 496\nAmount: 6.300 €\nHome: 18 d'octubre de 2022\nEnrolment: 01 d'abril de 2022 - 30 de setembre de 2022


Vox demana a la Generalitat Valenciana informació personal de membres de col·lectius LGTBI que treballin amb menors\nPaís Valencià 01/07/2019\nCompromís ha qualificat la petició "d'indecent" i "d'eina per fomentar l'odi cap a les persones LGTBI"\nValènciaEl grup parlamentari de Vox a les Corts Valencianes ha sol·licitat informació sobre les subvencions concedides per la Generalitat Valenciana a col·lectius LGTBI que fan activitats de formació, en una petició que han justificat per sentir-se "preocupats" per saber "en mans de qui deixem els nostres xiquets" i per "l'adoctrinament al qual poden haver sigut sotmesos". Entre la informació que han reclamat hi ha "les dades de les persones" que han impartit "activitats amb menors".\nEl partit demana conèixer les subvencions del 2018 i el 2019 a cursos, associacions, conferències, informes, assessories o centres culturals que estiguin relacionats amb l'activitat de col·lectius LGTBI, a més de l'acreditació de la formació, la indicació del mètode d'adjudicació i els seus criteris. També exigeix saber els continguts i matèries impartits en aquestes activitats, la seva metodologia i el document d'antecedents penals dels seus responsables.\n"Propostes indecents per fomentar l'odi"\nEl primer partit que ha condemnat la petició de Vox ha sigut Compromís, que, mitjançant el seu portaveu, Fran Ferri, ha mostrat la seva indignació per unes iniciatives parlamentàries que ha qualificat "d'indecents". "Des de Compromís presentarem a les Corts un escrit demanant a la Mesa la inadmissió d'unes iniciatives parlamentàries que són una eina per fomentar l'odi cap a les persones LGTBI", ha afegit Ferri.\nDades sobre "violència intrafamiliar"\nVox també ha presentat avui una segona sol·licitud d'informació per conèixer les estadístiques sobre violència masclista que incloguin els casos de "violència intrafamiliar, no solament en relació a la violència exercida per homes cap a les dones". Exigeixen tenir accés a dades personals, com ara "el sexe, l'edat i la nacionalitat de l'agressor". "Tenim indicis per sospitar que, en nombrosos casos, la violència ha sigut exercida per persones el país d'origen de les quals no és Espanya", ha afirmat la diputada Ángeles Criado.\nVox lgtbifòbia LGTBI Corts Valencianes


2020: L’InCom-UAB continua molt actiu malgrat la pandèmia de la Covid-19 – Institut de la Comunicació (InCom-UAB)\nEl Consell de l’InCom-UAB es va reunir el 26 de febrer amb un doble objectiu: fer balanç de l’any 2020 i acordar el pla d’activitats del 2021. Amparo Huertas Bailén, directora del centre, va destacar que l’InCom-UAB ha continuat molt actiu malgrat la situació excepcional provocada per la Covid-19.\nBellaterra, 10-03-2021. La directora de l’Institut de la Comunicació de la Universitat Autònoma de Barcelona (InCom-UAB), Amparo Huertas Bailén, va fer balanç de les activitats del centre a la reunió anual del Consell de l’InCom-UAB, celebrada el 26 de febrer per via telemàtica, respectant així les mesures de seguretat que exigeix la pandèmia.\nAmparo Huertas Bailén va iniciar la reunió explicant com l’InCom-UAB s’ha adaptat a les restriccions de mobilitat derivades de la lluita contra la pandèmia. Durant tot l’any el centre ha treballat de forma telemàtica i d’aquesta manera l’activitat del centre s’ha pogut mantenir. No obstant, hi ha un projecte que s’ha vist molt afectat, la posada en marxa del Màster en Comunicació LGTBI+ (recordem que l’inici de les classes estava previst per al setembre del 2020). Amb l’Escola de Postgrau en un primer moment es va acordar posposar la seva posada en marxa al gener del 2021 i finalment, veient les dificultats de l’alumnat de l’exterior per planificar una estada a Barcelona, es va decidir anul·lar la convocatòria. Ara, ja està en marxa l’edició del curs 2021–2022, començant les classes al gener del 2022. El període d’inscripció ja està obert.\nPerò hi ha dos aspectes més que inevitablement també s’han vist perjudicats. En primer lloc, l’assistència a congressos ha estat inferior a la prevista, ateses les anul·lacions o canvis de dates de moltes de les convocatòries. I, en segon lloc, les estades de recerca al nostre centre també s’han vist afectades. Tot i que les previstes per al 2020 s’han pogut realitzar, ja que els processos ja estaven iniciats en el moment de l’inici del confinament, s’han reduït el nombre de sol·licituds de cara al 2021 i alguns casos s’han hagut de rebutjar degut al fet que el plantejament portava a un tipus de treball de camp difícil de realitzar amb la pandèmia.\nA continuació, Amparo Huertas Bailén va fer èmfasi en els aspectes més positius del 2020, també molt rellevants, com la posada en marxa d’un nou projecte editorial, la col·lecció Studies amb l’editorial Héroes de Papel, o el manteniment de la col·lecció Atlántica, amb l’Editorial UOC, tot i que aquest projecte editorial de la UOC ha renovat completament la seva estructura i finalitat. Però, sobretot, va destacar la renovació de la Càtedra UNESCO de Comunicació fins el 2024, ara gestionada per Amparo Huertas Bailén després de la jubilació l’any 2020 de l’anterior persona responsable, María Dolores Montero. Les activitats de la Càtedra ara es poden seguir a Twitter a un perfil recentment estrenat, @CatedraUNESCOC1.\nA més, no es pot oblidar que tots els projectes importants, el Portal de la Comunicació i l’Observatori de la Comunicació a Catalunya, que inclou l’Informe de la comunicació a Catalunya, continuen molt vius gràcies al suport de la Generalitat de Catalunya i de Naturgy, però també d’altres col·laboracions, com la de la Diputació de Barcelona o la Societat Catalana de la Comunicació.\nA una reunió extraordinària del Consell anual del 2020, es va aprovar el nou Reglament de l’InCom-UAB. Amparo Huertas Bailén va aprofitar aquesta trobada del 2021 per explicar que aquest text ja ha estat també aprovat pel Consell de Govern de la UAB el 30 de setembre de 2020. Per tant, l’InCom-UAB ja disposa d’un reglament d’acord amb la normativa actual de la UAB. L’anterior reglament s’havia aprovat el 2006, i, per tant, calia una revisió a fons.\nA la part final de la trobada, José Luis Terrón va destacar el treball ja fet amb l’objectiu d’incorporar tota la producció científica del centre al dipòsit digital de la UAB. Segons es pot consultar al propi web de la Biblioteca de Comunicació i Hemeroteca General (UAB), la producció científica de l’InCom-UAB ha tancat l’any 2020 amb 60.561 consultes i 50.624 descàrregues, més del doble que l’any anterior. La major part de visites procedeixen d’Espanya, de Catalunya i d’Amèrica Llatina. Recordem que l’InCom-UAB sempre ha estat un defensor de l’accés obert.\nA la reunió del Consell anual de l’InCom-UAB del 2021, es va aprovar, per assentiment i a proposta de la directora, dos documents estratègics: la Memòria InCom-UAB 2020 i el Pla d’activitats 2021. Al primer es pot consultar de forma detallada tota l’activitat feta per l’InCom-UAB entorn de la investigació i la transferència al llarg de l’any. I, al Pla d’activitats, queden recollides les principals actuacions del 2021.\nA més, també es va aprovar el Pressupost 2020 (previsions 2021), garantint màxima transparència, i la incorporació a l’equip de dues investigadores predoctorals que han iniciat el doctorat al Departament de Comunicació Audiovisual i Publicitat (UAB) durant l’any 2020 sota la direcció d’Amparo Huertas Bailén: Nadine Naser Jitan Zuatier, que es professora a Jeddah College of Advertisting-University of Business and Technology, i Eulàlia Rubio Panadés.


La llauna, una oportunitat d’acostar el vi als joves\nLes llaunes de Kanvas Wine d'aquest 2021 | Kanvas / NVM Illustration\nEmpreses com Kanvas volen trencar amb les tradicions i la seriositat i explorar noves maneres de viure i beure\nApropar els joves al món del vi és un dels principals objectius de gairebé tots els cellers, però els camins que hi poden dur són diversos. Alhora, les necessitats de reducció d’emissions de gasos d’efecte hivernacle han convertit l’economia circular i la sostenibilitat no només en pràcticament un deure ètic sinó, també, en armes de publicitat i màrqueting molt poderoses.\nRafa de Haan, l’impulsor de Kanvas Wines, va entendre aquest dos conceptes i els va unir, combinant-los a través de l’art i d’un element que relaciona alhora un consum diferent, responsable i sostenible amb la joventut: l’art i el disseny urbans. Kanvas va néixer fa ben poc, la primavera del 2021, afirmant que oferia “vins de qualitat, fàcils de consumir i desenfadats” a l’abast de “tots els potencials consumidors” i alhora vinculant-se amb el món de l’art.\nUna de les llaunes de Kanvas Wines, pensades per apropar el vi al sector més jove | Kanvas / NVM Illustration\nEl primer que crida l’atenció és el seu format de llauna de 25cl. Segons expliquen, això no només “elimina les barreres” del vi en el seus consumidors més joves, acostant-lo a “un consum més casual i informal”. Convençuts de les grans possibilitats d’aquest envàs, afirmen que “preserva el vi en condicions òptimes, ocupa menys espai, és més lleuger, fort i fàcil de transportar”. A més, pel seu format petit, permet diversos modes de consum, tant individual com grupal. Finalment, afirmen també els ajuda a complir els seus compromisos amb la sostenibilitat i amb “l’economia circular del reciclatge, a més d’amb la reducció de la petjada de carboni”.\nPel que fa a la gamma, actualment Kanvas ofereix quatre vins: rosat, garnatxa blanca, garnatxa i verdejo, fets amb varietals de Castella-La Manxa i de la Terra Alta, però esperen incorporar-ne de nous i diversificar els seus productes. D’aquests vins, en destaquen que són ecològics –provenen de vinyes sense fungicides, pesticides ni herbicides químics– i també vegans, perquè en la seva elaboració no es fa servir cap clarificant d’origen animal.\nFinalment, els vins Kanvas tenen l’art present arreu. Segons expliquen, volen projectar-lo per “enfortir els vincles amb la seva comunitat i amb la comunitat artística” mitjançant la imatge. En aquest sentit, han posat en marxa dos concursos que s’aniran repetint: el primer és per trobar les cares de les llaunes de la campanya primavera-estiu. A través d’Instagram, els consumidors poden compartir el que anomenen “moments Kanvas” i, amb sort, acabar sent protagonistes de les llaunes, convertits en una il·lustració.\nEl segon concurs és per trobar els il·lustradors de cadascuna d’aquestes edicions. Si la primera tirada la va il·lustrar Michael Howard (NVM Illustration), la segona anirà a càrrec d’Isa Muguruza, una jove referent de la il·lustració estatal que defineixen com a influïda “per la cultura pop dels 90, la mitologia i la feminitat” però també amb un ús del color que “genera un univers particular i esbojarrat.


Calella per la Independència tornarà a encendre “espelmes per la llibertat” a benefici de La Marató | Ràdio Calella Televisió\nCalella per la Independència tornarà a encendre “espelmes per la llibertat” a benefici de La Marató\nAquest divendres 6 de desembre, la territorial local de l’ANC farà l’acte que tradicionalment organitza a benefici de La Marató de TV3. És l’encesa d’una catifa d’espelmes -de llum led- a la plaça de l’Ajuntament, que substitueix l’enlairament de globus que s’havia fet a la Platja Gran. El punts de llum ja es poden trobar a la seu de Calella per la Independència, al carrer Bruguera, a canvi d’un donatiu de 2 euros.\nLa novetat d’aquest any és que les amb les espelmes il·luminaran la paraula “llibertat”, tal com ha explicat el portaveu de la territorial local de l’ANC, Josep Barri.\nDes de l’any passat que fem la catifa d’espelmes. Vam fer una estelada però aquest any dibuixarem les lletres de la paraula Llibertat (…) Ens ha semblat que, en l’actual conjuntura política, podem llançar un missatge diferent i la paraula pot arribar a tothom a més de deixar anar un desig que tenim plenament incorporat.\nTota la recaptació es destinarà a la investigació de les malalties minoritàries. Les espelmes solidàries -de llum led per no embrutir el terra- ja es poden trobar a la seu de Calella per la Independència però també n’hi haurà divendres a la Plaça de l’Ajuntament.\nTota la recaptació que fem durant l’acte anirà destinada íntegrament a La Marató. Posem a la venda aquestes espelmes, que són llums led, i la gent que hi vulgui contribuir pot comprar el tiquet al local o el mateix dia allà. A canvi se la podrà quedar i nosaltres donarem els 2 euros a La Marató.\nEl portaveu de Calella per la Independència ha comentat que un cop s’hagi il·luminat la paraula “llibertat” hi haurà, també a la plaça, la trobada de tots els divendres de Músiques per la Llibertat.\nSegüent 4.000 persones pateixen algun tipus de discapacitat a l’alt Maresme\nAnterior L’Ajuntament vol que la Generalitat subvencioni les obres previstes a La Muntanyeta i la Sala Mozart


El recorregut de l''Opportunity' si hagués aterrat a Catalunya\n45 KM DE RECORREGUT\nSi l''Opportunity' hagués aterrat a Catalunya aquest hauria sigut el seu recorregut\nEl vehicle d'exploració espacial va viatjar per la superfície de Mart durant 15 anys abans d'apagar-se\nEL PERIÓDICO dibuixa un recorregut alternatiu en sòl terrestre per entendre la magnitud de la gesta\nBarcelona - Divendres, 15/02/2019 | Actualitzada 17/02/2019 - 21:57\nImaginem durant un instant que l’Opportunity, el vehicle d’exploració espacial dissenyat per descobrir els secrets de Mart, hagués aterrat a Granollers. Imaginem ara que la missió del totterreny marcià hagués tingut lloc en sòl terrestre i que poguéssim seguir el seu recorregut pas a pas. Aquest exercici d’imaginació, proposat originalment per www.vox.com prenent com a referència el sòl nord-americà, podria servir-nos ara per entendre la magnitud de la gesta d’una de les missions més exitoses de la NASA.\nL’inici del recorregut\n25 de gener del 2004. El totterreny espacialOpportunit arriba a la superfície terrestre després de gairebé sis mesos de recorregut. L’aterratge es desvia uns 24 quilòmetres del seu blanc inicial. El robot, d’uns 1.063 quilograms, rebota unes 26 vegades contra el terra abans d’estabilitzar-se. Ha acabat als afores de Granollers, a uns quants quilòmetres del centre de la ciutat. L’equip responsable de la missió estima que l’'Oppy' tindrà una vida útil d’uns 90 dies, durant els quals podrà recórrer aproximadament un quilòmetre. Així que l’explorador emprèn els seus primers passos i arriba a l’autopista de la Mediterrània, en la seva confluència amb el riu Congost, un afluent del Besòs. Arribats aquí, la missió ja podria donar-se per acabada. I amb èxit.\nAquest primer èxit aixeca els ànims de l’equip que guia els passos del robot. El 8 d’abril del 2004 la NASA anuncia que la missió seguirà endavant fins al setembre. Al juliol, es comença a especular sobre la possibilitat que se’n vagi més enllà dels 250 dies. Mentrestant, el totterreny segueix el seu camí explorant el sòl terrestre. La missió no és fàcil. Una vegada aconseguit l’objectiu inicial de la missió per la qual havia sigut programat, l’equip tècnic inverteix cada vegada més temps i recursos per superar els obstacles que van sorgint sobre la marxa. Tot i així, el recorregut de l’'Oppy' continua.\nEl 2006, l’explorador arriba a la zona de Montmeló, el 2008 passa per Mollet, el 2010 avança entre Santa Perpètua de Mogoda i la Llagosta. En els següents dos anys es desplaça uns deu quilòmetres en un recorregut que va gairebé en paral·lel al del riu Besòs. La NASA avisa que el terreny està sent traïdor. Les rodes del totterreny lluiten per superar l’abrupte relleu. El clima tampoc facilita les coses. Els canvis de temperatura, el vent i les tempestes de pols dificulten encara més el recorregut. Malgrat tot, l’'Oppy' segueix.\nCap al 2012, el robot entra a Barcelona per la Gran Via, a l’altura del Besòs. D’allà d’ara endavant, el vehicle d’exploració espacial tardarà dos anys fins a arribar a l’altura de Bac de Roda i dos més per arribar a plaça Tetuan. El 2016 es dirigeix cap a plaça de Catalunya, un recorregut de tot just un quilòmetre que aconseguirà dos anys després.\nDesprés de gairebé quinze anys d’exploració, el robot ja ha arribat al cor de Barcelona. El dia 10 de juny de l’any 2018, una violenta tempesta de sorra desferma la seva fúria sobre el totterreny. Les partícules de pols recobreixen les plaques solars del robot, que fins ara li han servit com a font d’energia per seguir el seu recorregut. L’'Opportunity', ja recobert de sorra, envia un últim missatge a la NASA: "La meva bateria s’està esgotant i s’està fent fosc". El totterreny entra en hibernació, i apaga tots els seus sistemes a excepció del rellotge de la missió. El pla és que, després d’amainar la tempesta, pugui seguir el seu rumb.\nEn aquells dies, John Callas, coordinador de la missió al Jet Propulsion Laboratory de la NASA, fa pública la seva preocupació per l’estat del robot. La tempesta, a més, ha passat en ple hivern. Si la temperatura baixa per sota dels 40 graus centígrads negatius, l’’Opportunity’ podria patir danys irreversibles en la seva estructura.\nEn els vuit mesos següents, l’equip responsable de la missió intenta de tot per recuperar la connexió. L’agència nord-americana envia 835 senyals en espera de resposta. Després de quinze anys i 45 quilòmetres de recorregut (una distància més gran que la d’una marató convencional, d’uns 42 km) l’’Opportunity’ s’apaga definitivament.\nAra, després de donar per finalitzada la missió, la NASA recorda el seu llegat. L’'Oppy' va ser el primer robot a identificar roques sedimentàries en un planeta diferent de la Terra. Els seus mesuraments van mostrar que aquestes pedres es van formar en antigues platges efímeres. L’’Opportunity’ també va descobrir petites esferes de minerals que es van formar a partir de l’aigua subterrània. A la vora del cràter Endeavor, va trobar vetes blanques del mineral de guix, un signe que l’aigua havia viatjat a través de fractures subterrànies. Va trobar proves del passat aquàtic de Mart a les roques. També va descobrir que, de tots els llocs estudiats, l’ambient a Endeavour tenia les condicions més amigables per a la vida microbiana antiga.


Les empreses vinculades de VILA VINITECA podran enviar-li informació d'interès, així com informació sobre productes, promocions, concursos, ofertes, esdeveniments o activitats relacionades amb els productes de les empreses vinculades, a través d'una newsletter o similar al correu electrònic proporcionat, sempre que tinguem el seu consentiment inequívoc, sol·licitat, si escau, a través dels formularis físics o online existents, així com a través dels diferents mètodes de subscripció als nostres esdeveniments, activitats o fires, o bé mitjançant les habilitacions legals establertes per la Llei 34/2002, de serveis de la societat de la informació i comerç electrònic. Podrà donar-se de baixa en qualsevol moment si així ho sol·licita seguint les condicions aquí descrites o l'enllaç incorporat en la newsletter. Així mateix, l'informem que VILA VINITECA també podrà enviar-li al seu domicili un catàleg comercial amb productes del grup, previ consentiment de l'interessat o mitjançant les habilitacions legals per a l'enviament de publicitat comercial en cas de ser client. En tot moment és possible revocar el consentiment dirigint un email o escrit a l'adreça del responsable, establerta en aquest document.\nEn cas d'inscriure's a qualsevol de les nostres activitats, concursos diversos o reserva/compra dels nostres serveis i productes, les dades s'utilitzaran exclusivament per a les finalitats descrites en cada formulari propi, VILA VINITECA podrà contactar-li a través de l'email o telèfon proporcionat per a informar-lo sobre assumptes relatius als productes o serveis contractats, així com per a informar-lo de qualsevol canvi o modificació.\nEn cas d'inscriure's a qualsevol de les nostres activitats, concursos diversos o esdeveniments, VILA VINITECA podria prendre fotografies o vídeos dels assistents, amb finalitats de difusió de les activitats i promoció de les empreses vinculades, en mitjans propis (webs, xarxes socials, etc.), així com en mitjans de tercers interessats. S'informarà fefaentment mitjançant cartells informatius i/o en les condicions de subscripció de cada esdeveniment o activitat. En qualsevol cas, els usuaris afectats podran exercir els seus drets en la direcció o email del responsable, esmentat més amunt.\nDestinataris: VILA VINITECA. Empreses vinculades: NEGOCIANTS SLU, CALIDOSCOPI VINOS FINOS SLU, CALIDOSCOPI VINS SLU, CAN DEZ MAS SL, UVAS FELICES SLU, VINS RARS SL,\nNo es preveu la transferència internacional (fora de l'Espai Econòmic Europeu), excepte amb fins d'emmagatzematge, i en tot cas sobre la base de l'existència d'una decisió d'adequació, d'acord amb l’existència de garanties adequades, així com entitats adherides a l'acord privacy shield (http://www.privacyshield.gov).\nVILA VINITECA ha pres totes les mesures legalment requerides per a la protecció de dades personals; així mateix, ha adoptat tots els dispositius tècnics al seu abast per evitar la pèrdua, el mal ús, l'alteració, l'accés o el robatori de les dades personals facilitades pels usuaris de la web. L'usuari tindrà en compte, no obstant això, que les mesures de seguretat a Internet no són absolutament inviolables.\nVILA VINITECA prohibeix l'ús dels seus serveis web als usuaris menors de catorze anys, excepte consentiment exprés dels seus pares o tutors.\nEn cap cas el menor podrà facilitar dades que permetin obtenir informació sobre els membres del grup familiar, o sobre les característiques del mateix, tal i com dades relatives a l'activitat professional dels progenitors, informació econòmica, dades sociològiques o qualsevol altre, sense el consentiment del titular de tals dades.\nAquesta web integra funcions analítiques de Google Inc. (1600 AMPHITHEATRE PARKWAY, MOUNTAIN VIEW, CALIFÒRNIA, USA) per conèixer la manera en que és buscada, accedida i utilitzada pels usuaris. Per a això, en usar aquesta web el navegador de l'usuari estableix una connexió directa amb els servidors del domini d'Internet google.com i altres dominis de Google. Això permet a Google registrar l'activitat de l'usuari així com informació relativa a la seva adreça IP. Google Analytics fa ús de cookies persistents per elaborar estadístiques anònimes sobre l'ús d'aquesta web, conforme a la següent política de privacitat: https://www.google.com/analytics/learn/privacy.html?hl=ca. En utilitzar aquesta web l'usuari dóna el consentiment per al tractament de les seves dades a Google per a les finalitats indicades.\nAquesta web integra funcions de Google Inc. (1600 AMPHITHEATRE PARKWAY, MOUNTAIN VIEW, CALIFÒRNIA, USA) com per exemple vídeos de YouTube, mapes i botons "+1". Per aquesta raó en utilitzar la web el navegador de l'usuari estableix una connexió directa amb els servidors del domini d'Internet google.com i altres dominis de Google. Això permet a Google conèixer que l'usuari ha visitat la web des de la seva adreça IP. Google fa ús de cookies persistents, emmagatzematge local i emmagatzematge local de Flaix en el dispositiu de l'usuari, per a diverses finalitats incloent la recopilació de l'activitat de l'usuari en Internet per oferir-li publicitat adaptada als seus interessos, conforme a les seves polítiques de privacitat: http://www.google.es/intl/es/policies/privacy/ . En utilitzar aquesta web l'usuari dona el consentiment per al tractament de les seves dades a Google per a les finalitats indicades.\nT. +34 933 10 33 79\nAbierto todos los días del año, excepto el 25 de diciembre\nDe lunes a jueves de 12.00 a 01.00h\nViernes y sábados de 12.00 a 02.00h\nDomingos de 12.00 a 00.00h


Hotel Tevini Commezzadura Itàlia - Ofertes d'hotels amb els MILLORS DESCOMPTES EN LÍNIA\nVia della Fantòma, Commezzadura, Commezzadura, Itàlia, 38020 - Veure al mapa\nConstruit a l'any 1993, Hotel Tevini és un extra de distinció per a Commezzadura i una el·lecció intel·ligent per als viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Tevini, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de Wi-Fi gratuït en totes les habitacions, servei de neteja diari, màquina de fax, fotocopiadora, impressora.\nL'hotel compta amb 54 precioses habitacions, i totes inclouen sabatilles, sala d'estar separada, televisió de pantalla plana, mirall, connexió sense fils a internet (cortesia). Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com tauler de dards, senders per fer excursionisme, lloguer d'equipament d'esquí, classes d'esquí, habitació per a ioga. Les seves instal.lacions de primera i una situació excelent fan de Hotel Tevini la base perfecta per a gaudir de la seva estada a Commezzadura.\nTots els tipus de viatgers (108) Parelles (73) Viatgers en solitari (10) Famílies amb infants petits (14) Famílies amb infants grans (3) Grups (8)


(S'ha redirigit des de: Muhammad Najibullah)\nMohammed Najibullah Ahmadzaï (nascut l'agost 1947 a Kabul, Afganistan, executat pels talibans el 27 de setembre de 1996 a Kabul) fou el quart i últim president de la República Democràtica de l'Afganistan. Molt discutit al seu país, el doctor Najibullah, com se'l anomena a l'interior, continua sent no obstant això, un personatge clau de la història moderna de l'Afganistan. Comunista ateu per a uns i bon musulmà per altres, Najibullah va intentar reformar el seu país per evitar-li la fallida i la destrucció, sense èxit.\nGuerra afganosoviètica i guerra d'Afganistan\nNascut a Kabul d'una família paixtu, freqüenta el liceu Habibia i després la Universitat de Kabul on obté un diploma de metge el 1975. El seu físic li valdrà ulteriorment el sobrenom de « Najib-e-Gaw » (Nadjib el Toro) de part dels seus adversaris. Es va unir aviat al Parcham, una facció del Partit Democràtic Popular de l'Afganistan el 1965, on la figura de proa era llavors la de Babrak Karmal. Najibullah i Massud es coneixen des de la seva més tendra joventut. En efecte, vivien al mateix carrer a Kabul.\nPresident de la República (setembre de 1987 - abril de 1992)Modifica\nRetirada soviètica i guerra civilModifica\nPresa de Kabul pels talibans, assassinat de NadjibullahModifica\nObtingut de «https://ca.wikipedia.org/w/index.php?title=Mohammad_Najibullah&oldid=28563273»\nDarrera modificació: 8 nov 2021 a les 04:57\nLa pàgina va ser modificada per darrera vegada el 8 nov 2021 a les 04:57.